[{"text_idx": "#000000", "text": "Fokusig\u0302u al dek novaj\u0302oj de C\u0302KG pri kampara revigligo en 2022 kaj rigardu antau\u0306en al 2023"}, {"text_idx": "#000002", "text": "Amikoj, lastsemajne C\u0302ina Komunikila Grupo (CMG) publikigis la dek novaj\u0302ojn pri kampara revigligo de C\u0302inio en 2022. Vi scias ke en la pasinta jaro mi multe fokusig\u0302is al la temo kaj faris multajn c\u0302irilatajn videaj\u0302ojn. Kiel la unua videaj\u0302o de la jaro 2023, mi fokusig\u0302os al la raporto kaj dividos kvar novaj\u0302ojn kun vi hodiau\u0306."}, {"text_idx": "#000003", "text": "Unue, en la pasinta jaro, la Komunista Partio de C\u0302inio sukcese okazigis la 20an Nacian Kongreson, kiu estis taksita de eksterlandaj amaskomunikiloj kiel \"la plej grava evento en C\u0302inio tiujare\". La graveco de ampleksa antau\u0306enigo de la rejunig\u0302o de la c\u0302ina nacio per c\u0302ina vojo al modernigo estis emfazita en la raporto al la 20a Nacia Kongreso de la Komunista Partio de C\u0302inio, kio montris la direkton kaj celojn de la agrikultura modernigo de C\u0302inio."}, {"text_idx": "#000004", "text": "Due, C\u0302inio okazigis Centran Konferencon pri Agrikulturo en la 23a kaj 24a de decembro, 2022, en Pekino, alvokante dau\u0306rajn klopodojn por plifortigi la agrikulturan sektoron kun c\u0302inaj trajtoj."}, {"text_idx": "#000005", "text": "Kun 1,4 miliardoj da log\u0302antoj, au\u0306 c\u0302irkau\u0306 kvinono de la tutmonda log\u0302antaro, C\u0302inio havas nur nau\u0306 procentojn de la kultivebla tero de la mondo. La plimulto de la grena provizado venas de la propraj kampoj de C\u0302inio."}, {"text_idx": "#000006", "text": "Trie, 2022 estas la lasta jaro de la kvinjara Kampar-revigliga strategio de C\u0302inio (2018-2022). La plano mapis plurajn gravajn projektojn, programojn kaj agojn."}, {"text_idx": "#000007", "text": "Rimarkindaj rezultoj estis atingitaj dum la periodo, kun 22 c\u0302efaj indicoj esence plenumantaj deziratan efikon kaj stabila progreso farita en 59 s\u0302losilaj taskoj, 82 gravaj projektoj, planoj kaj agoj."}, {"text_idx": "#000008", "text": "Tiusence, la c\u0302ina strategio pri kampara revigligo estas sukcesa."}, {"text_idx": "#000009", "text": "Kvare, \"Tradiciaj te-prilaboraj teknikoj kaj rilataj sociaj praktikoj de C\u0302inio\" eniris en liston de kulturaj heredaj\u0302oj de Unesko."}, {"text_idx": "#000010", "text": "Kiel la granda tradicia agrikultura lando, C\u0302inio havas la plej multe agnoskitajn tutmonde gravajn agrikulturajn heredaj\u0302ojn en la mondo."}, {"text_idx": "#000011", "text": "En 2022, la Nutraj\u0302a kaj Agrikultura Organizo de UN agnoskis kvar ejojn en C\u0302inio kiel tutmonde gravajn agrikulturajn heredaj\u0302ojn."}, {"text_idx": "#000013", "text": "Amikoj, mi estas Lucia en Pekino, en la 2023, mi pene plu faros pli multajn videaj\u0302ojn por vi, mi esperas, ke la videaj\u0302oj plac\u0302os al vi, kaj mi c\u0302iam atendas viajn atentojn kaj komentojn."}, {"text_idx": "#000014", "text": "Kial la inflacio en Usono restas sur alta nivelo\nUsono jam estas lito de variantoj de la nova kronviruso\nFokusig\u0302u al dek novaj\u0302oj de C\u0302KG pri kampara revigligo en 2022 kaj rigardu antau\u0306en al 2023"}]